China verbied vas tydens RamadanArgieffoto Foto: islamgreatreligion.wordpress.com China het ‘n verbod geplaas daarop dat Moslems in die provinsie Xinjiang tydens Ramadan mag vas. Xinjiang is die tuisprovinsie van sowat 10 miljoen etniese Oeigoere, Moslem-minderheid. Die verbod geld veral amptenare en skoolkinders, en China voer aan dat dit ongesond vir kinders is om nie gereeld iets te eet nie. Waarnemers meen egter dit hou meer verband met verskeie terreuraanvalle deur die Oeigoere die afgelope jaar, wat daartoe gelei het dat meer as 300 mense aangekeer, en 13 tereggestel is. Die waarnemers meen ook dat dit die spanning in die gebied sal verhoog. Verskeie ander beperkings is ook op die Moslems ingestel wat nie ander groepe en godsdienste raak nie. Bron: Trouw